
Здравейте,


В момента срещу нас се строи 8 етажен блок в поземлен имот 10135.2552.4192 с НТП Ниско застрояване (до 10 m).  

Възможно ли е да се променя този параметър без да се отрази в кадастрално-административната информационна система?  

Разрешението за строеж се намира тук  

http://agup.varna.bg/index.php/registers/2013-04-23-07-00-18/razresheniya-za-stroezh-2019-g  

123/25.07.2019г. МНОГОФАМИЛНА ЖИЛИЩНА СГРАДА, находящ се в УПИ X-4192-“за жил.стр.”/с идентификатор 10135.2552.4192/, кв. 262, кв. „Изгрев”, гр. Варна  

А описанието на бъдещата сграда тук:  

http://sublimebg.com/projects/%d1%85%d1%80%d0%b8%d1%81%d1%82%d0%be-%d1%81%d0%bc%d0%b8%d1%80%d0%bd%d0%b5%d0%bd%d1%81%d0%ba%d0%b8-141/


Благодаря Ви,


 

Разрешително за строеж на 8 етажен блок в имот ниско застрояване до 10 м.
=========================================================================

 

Ами в моя случай живея в блок с 6 входа, а строежа е от другата страна на булевард (не улица). Никой не е получавал споменатата заповед, така че предполагам не сме заинтересовани лица. 


Благодаря за отговора.




Здравейте, г-н Стоянов, 


съветът ми е да се консултирате с адвокат, тъй като се касае за специфичен и сложен казус.  

Съгласно Закона за устройство на територията в производството по одобряване на подробните устройствени планове заинтересованите лица са непосредствено засегнатите от предвижданията на ПУП –  

“1. имотите – предмет на самия план;  

2. (изм. – ДВ, бр. 101 от 2015 г.) съседните имоти, когато се включват в свързано застрояване и/или се предвижда промяна в застрояването им;  

3. съседните имоти, включително имотите през улица, когато се допускат намалени разстояния;  

4. съседните имоти, когато се променя предназначението на имота – предмет на плана;  

5. (изм. – ДВ, бр. 82 от 2012 г., в сила от 26.11.2012 г., изм. – ДВ, бр. 25 от 2019 г.) имотите, за които с предвижданията на плана се въвеждат ограничения в режима на застрояване и ползване” – така чл. 131, ал. 2.  

Ако сте заинтересовано лице, е следвало заповедта за одобряване на ПУП да Ви бъде съобщена, като сте имали срок за обжалване на същата.  

В случай че считате, че има нарушения – можете да сезирате компетентните органи – РДНСК и кмета на общината.


Поздрави,  

адв. Николина Митова  

тел. 0898 303092


